Разам з тым хочацца папярэдзіць нашых чытачоў і нават перасцерагчы, бо эратычны фальклор у традыцыі не выконваўся абы-дзе і ў любы час. Гэта не лірычныя песенькі для завучвання і тыражавання. Варта памятаць і пра ўзроставы цэнз, бо нават на вясковыя радзіны дзятва не дапускалася. Месца такім тэкстам — на сяброўскіх застоллях і ў абрадавых сітуацыях. Як і загадкі — яны загадваліся ў пэўныя каляндарныя адрэзкі часу і ў пэўнай аўдыторыі. Проста дзеля смеху і для шырокай публікі такое не дазвалялася.